เร่งบัตรเกษตรสุขใจยอด8แสนรายก.ค.นี้
ธ.ก.ส.คาดมีผู้เข้าร่วมโครงการบัตรเกษตรสุขใจกว่า 8 แสนราย ภายในกลางเดือน ก.ค.นี้
28 มิ.ย. 2561

ธ.ก.ส.คาดมีผู้เข้าร่วมโครงการบัตรเกษตรสุขใจกว่า 8 แสนราย ภายในกลางเดือน ก.ค.นี้
นายสมศักดิ์ กังธีระวัฒน์ รอง ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงความคืบหน้าโครงการ "บัตรเกษตรสุขใจ" เพื่อลดต้นทุนปัจจัยการผลิตให้แก่เกษตรกร วงเงินสินเชื่อ 9 หมื่นล้านบาท ว่า ขณะนี้เริ่มมีเกษตรกรเข้าร่วมโครงการแล้ว 2-3 หมื่นราย
อย่างไรก็ตาม ธ.ก.ส.จะเร่งประชาสัมพันธ์กับเกษตรกร ซึ่งคาดภายในกลางเดือน ก.ค.นี้ จะมีผู้เข้า ร่วมโครงการ 8 แสนราย โดยปัจจุบันมีผู้ถือ "บัตรสินเชื่อเกษตรกร" ในรูปแบบชิปการ์ดประมาณ 1.5 ล้านใบ คาดจะทยอยเปลี่ยนมาถือบัตรเกษตรสุขใจทั้งหมดภายในเดือน ต.ค.นี้ พร้อมตั้งเป้าหมายเกษตรกรเข้าร่วมโครงการ 3 ล้านราย
ทั้งนี้ "บัตรเกษตรสุขใจ" ให้เกษตรกรนำบัตรไปใช้จ่ายซื้อปัจจัยการผลิตต่างๆ จากร้านค้าที่เข้าร่วมโครงการกว่า 1.7 หมื่นร้านค้าทั่วประเทศ วงเงินรายละไม่เกิน 3 หมื่นบาท อัตราดอกเบี้ย 4% ปัจจุบัน MRR เท่ากับ 7% ต่อปี และจะผ่อนผันการชำระหนี้ให้กับเกษตรกรที่ได้รับผลกระทบจากราคาพืชผลทางการเกษตรตกต่ำด้วย